Picueta loca

A picueta locaCon as variants pigüeta lloca y pigüeta loca u varicela ye una malotía altament apegallosa causada per l'infección inicial con o virus varicella zoster (tamién clamau VZV u HHV-3). Chickenpox (Varicella) Transmission en CDC A malotía da como resultau una erupción cutania caracteristica que forma chicotas ambollas que fizan, que eventualment forman una costra. Per lo cheneral, prencipia en o peito, a esquena y a cara. Dimpués se propaga a la resta d'o cuerpo. Atros simptomas pueden incluyir calentura, cansera y dolors de tozuelo. Os simptomas gosan durar de cinco a siet días. En ocasions, as complicacions pueden incluyir pneumonía, inflamación d'o cerebro y infeccions bacterianas d'a piel.  A malotía gosa estar mas grieu en adultos que en ninos. Atkinson, William (2011). Epidemiology and Prevention of Vaccine-Preventable Diseases (12 ed.). Public Health Foundation. pp. 301–323. ISBN 978-0983263135. Lo periodo de cova ye de 10 a 21 días dimpués de lo cual amaneix una erupción caracteristica.

A picueta loca ye una malotía transmitida per l'aire que se transmite facilment d'una persona a unatra a traviés d'a tos y os estarnudos d'una persona infectada. Se puede propagar d'un a dos días antis de que amaneixca a erupción dica que totas as lesions haigan formau una costra. Tamién se puede propagar a traviés d'o contacto con as ambollas. As personas con herpes zóster pueden transmitir a picueta loca a qui no son immunes a traviés d'o contacto con as ambollas. Per un regular, a malotía se puede diagnosticar seguntes o simptoma de presentación; manimenos, en casos inusuals se puede confirmar per meyo d'a preba de reacción en cadena d'a polimerasa (u PCR) d'o liquido de l'ambolla u as costras. Se pueden realizar prebas d'anticuerpos pa determinar si una persona ye immune. Per un regular, as personas nomás contrayen a picueta loca una vegada. Encara que ocurren reinfeccions per o virus, istas reinfeccions por un regular no causan dengún simptoma.

Dende a suya introducción en 1995, a vacuna contra a picueta loca ha provocau una disminución en o numero de casos y complicacions d'a malotía. "Routine vaccination against chickenpox?". Drug Ther Bull. 50 (4): 42–45. 2012. doi:10.1136/dtb.2012.04.0098. PMID 22495050. S2CID 42875272. Proteche entre o 70 y o 90 per ciento d'as personas d'a malotía con un mayor beneficio pa a malotía grieu. En muitos países se recomienda a inmunización de rutina d'os ninos. Flatt, A; Breuer, J (September 2012). "Varicella vaccines". British Medical Bulletin. 103 (1): 115–127. doi:10.1093/bmb/lds019. PMID 22859715 A inmunización adintro d'os tres días posteriors d'a exposición puede amillorar os resultaus en os ninos. Lo tractamiento d'as personas infectadas puede incluyir loción de calamina pa aduyar con a picor, mantener as unglas curtas pa disminuyir as lesions per gratar-se y l'emplego de paracetamol (acetaminofén) pa aduyar con a calentura. Pa aquels con mayor risgo de complicacions, se recomiendan medecinas antivirals como aciclovir.

A picueta loca ha de distinguir-se d'a picueta, una periglosa malotía infecciosa causada per virus d'o chenero Orthopoxvirus.

Notas

Referencias

Vinclos externos
  Protocolo de vigilancia de varicela (PDF, 637kb) d'o Gubierno d'Aragón

Categoría:Malautías viricas